CELEX: 22012D0188
Language: sk
Date: 2012-09-28 00:00:00
Title: Rozhodnutie Spoločného výboru EHP č. 188/2012 z  28. septembra 2012 , ktorým sa mení a dopĺňa príloha XXI (Štatistika) k Dohode o EHP

13.12.2012   
            
            
               SK
            
            
               Úradný vestník Európskej únie
            
            
               L 341/42
            
         ROZHODNUTIE SPOLOČNÉHO VÝBORU EHP
   č. 188/2012
   z 28. septembra 2012,
   ktorým sa mení a dopĺňa príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená rozhodnutím Spoločného výboru EHP č. 120/2012 z 15. júna 2012 (1).
            
         
               (2)
            
            
               Delegované rozhodnutie Komisie 2012/186/EÚ z 3. februára 2012, ktorým sa mení a dopĺňa smernica Európskeho parlamentu a Rady 2009/42/ES o štatistických údajoch o námornej nákladnej a osobnej doprave (2), sa má začleniť do dohody,
            
         PRIJAL TOTO ROZHODNUTIE:
   Článok 1
   V bode 7b (smernica 2009/42/ES) v prílohe XXI k dohode sa dopĺňa táto zarážka:
   
               „—
            
            
               
                  32012 D 0186: delegované rozhodnutie Komisie 2012/186/EÚ z 3. februára 2012 (Ú. v. EÚ L 101, 11.4.2012, s. 5).“
            
         Článok 2
   Znenie delegovaného rozhodnutia 2012/186/EÚ v islandskom jazyku a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 29. septembra 2012 za predpokladu, že Spoločnému výboru EHP boli predložené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 28. septembra 2012
      
         
            Za Spoločný výbor EHP
         
         
            predseda
         
         Atle LEIKVOLL
      
   
   
      (1)  Ú. v. EÚ L 270, 4.10.2012, s. 43.
   
      (2)  Ú. v. EÚ L 101, 11.4.2012, s. 5.
   
      (3)  Ústavné požiadavky neboli oznámené.